# Ælfric's Lives of Saints/31mar

incipit vita sci̅ martini episcopi et confessoris · anglicae (sic).
svlpicivs hatte svm [snoter] ƿritere · 0001 Ðe ƿolde aƿritan þa ƿundra ⁊ mihta þe martin᷒ se mære mihtiglice gefremode on þisre ƿorulde · ⁊ he ƿrat þa be hī þa ðing þe he of-axode · oððe æt him sylfum · oððe æt oþrū mannū · forðan þe manegū ƿæron his ƿundra cuþe · þe god ƿorhte þurh hine · ⁊ ƿe  englisc nimað of þære ylcan gesetnysse · ac ƿe ne ƿritað na mare · buton his agene ƿundra ·

### [I.]

Martinvs se mara bisceop ƿæs geboren on þā fæstene 0010 sabaria gehaten pannoniscre scire · ⁊ on ticinis he ƿæs afed italian landes ·
He cō of hæðenū magum æþelborenū sƿaðeah 0013 of ƿurðfulre mægðe · æft̅ ƿoruld-þingum · his fæder ƿæs ærest cempa · ⁊ eft cēpena ealdor · ⁊ martin᷒ ƿæs geƿenod to ƿæpnum frā cild-hade · ⁊ camp-dome fyligde betƿux laricū gefylcū · ærest under constantine þā æþelan casere · ⁊ eft under iuliane þā arleasan ƿiðer-sacan · na sƿaþeah sylf-ƿilles · forþan þe he frā cild-hade ƿæs sƿyðor onbryrd þurh god to godcundlicū þeoƿ-dome · þonne to ƿoruldlicū campdome · sƿa sƿa he cydde syððan ·
Þa ða he ƿæs tyn ƿyntra þa ƿearð he gecristnod 0023 his maga unþances · ⁊ on ƿundorlicum gemete sona to godes þeoƿdome he ƿæs eall gehƿyrfed · ⁊ þa þe he ƿæs tƿelf ƿintra he ge-ƿilnode to ƿestene · ⁊ he hit eac gefremode gif he þa ylde hæfde ·
His mod ƿæs sƿa-þeah æfre embe mynstru smeagende · 0028 oþþe embe cyrcan · ⁊ godes gesetnyssum · he smeade þa on cild-hade ·  he siððan gefremode ·
Þa ƿæs þære casere (sic) bebod |  þæra cempena suna 0031 þe ƿæron forealdode ƿurdon genamode to þā ylcan camp-dome þe heora fæderas on ƿæron · ⁊ martin᷒ þa ƿearð ameldod frā his fæder · þe on his ƿeorcū andode · ⁊ he ƿearð geracenteagod þa þa he fiftyne ƿintre ƿæs · betæht to þam geƿinne mid anū his þeoƿan þe his gesiðe ƿæs · þā he sylf þenode · sƿiþor þonne he hī · ⁊ samod hi gereordoden sƿa sƿa gelícan · þreo gear he ferde mid þā folclicum cempum · buton geƿæpnunge ærþan þe he ƿære gefullod ungeƿemmed sƿa-þeah frā ƿoruldlicre besmitennysse on þære þe mennisc cynn micclum on syngað ·
Ēbe his efen-cempan he hæfde ƿel-ƿillendnysse · 0044 ⁊ micele lufe · ⁊ gemetfæst geðyld · ⁊ soðe eadmodnysse · ofer mennisc gemett ·
Sƿa micele forhæfednysse he hæfde on his bigleofan · 0047 sƿilce he munuc ƿære sƿiðor þonne cempa · ⁊ for his æðelū þeaƿū his efen-cempan ealle þa hine arƿurðodon mid ƿundor-licre lufe ·
He næs þa git gefullod · ac he gefylde sƿa-þeah 0051 þæs fulluhtes dæda mid fulfremedū ƿeorcū · sƿa  he sƿincendū fylste · ⁊ fedde þearfende · ⁊ nacode scrydde · ⁊ nan þing hī sylfū of his campdomes scipe on his seode ne heold · buton  he dæg-hƿālice to bigleofan hæfde · sƿa sƿa  god-spel sægð ·
Ne þenc þu be mergene · 0057

### II.

On sumere tide he ferde forð þurh ane burh 0058 ambianis gehaten on hetelicū ƿintra · on sƿa sƿiðlicū cyle ·  sume men sƿulton þurh þone ·
Þa gemette he ðær ænne þearfan | nacodne 0061 biddende þa riddon (sic)  hi him sū reaf sealdon. ac hi ridon him forð · ne rohton his clypunge ·
Martin᷒ þa ongeat  he moste his helpan · 0064 þa ða þa oþre noldon ac he nyste sƿa-þeah hƿæt he sealde þā nacodan forþan þe he sylf næfde naht butan his geƿædum · ⁊ his geƿæpnunge · forðan þe he on sƿilce ƿeorc aspende ær his ðing ·
He gelæhte ða his sex · ⁊ forcearf his basing · 0069 ⁊ sealde healfne dæl þā gesæligan þearfan · ⁊ þone healfan dæl he dyde on his hricg ·
Þa hlogon his geferan þæs forcorfenan basinges · 0072 sume eac besargodon  hi sƿilces naht ne dydon þonne hi butan næcednysse him bet mihton tiðian ·
On þære ylcan nihte he geseah on sƿefne 0075 þone hælend gescrydne mid þā healfan basinge · þe he sealde þam þearfan · ⁊ hét þæt [sic @ Skeat] he biheolde to his drihtne ƿerd ⁊ oncneoƿe  reaf* ·
Þærrihte gehyrde se halga martin᷒ · 0079 þone hælend clypian to his halgū englū mid beorhte stēne · ⁊ to hī ymb-standendū cƿ̅ ·
Martinus þe git nis gefullod me mid þysū reafe gescrydde. 0082
He gemunde þa his cƿydes þe he cƿ̅ on his godspelle. 0083   ge doð on minū naman anū of þysū læstū ·  ge doþ me sylfū · ⁊ forþi he gesƿutelode hine sylfne martine on sƿefne mid þā reafe þe se þearfa underfeng for his naman on ǽr ·
Se halga ƿer sƿa-þeah næs ahafen þurh þa gesihþe · 0088 ac godes godnysse he oncneoƿ on his ƿeorce · ⁊ þa þa he ƿæs eahtatyne ƿintre · he ƿearð gefullod on gode · nolde þeah git forlætan · for his leofan ealdormenn · þone | folclican campdom · ac for his benū sƿa ƿunode tƿa gear fullice · siððan he gefullod ƿæs ·

### III.

Hƿæt ða færlice ƿearð þæs fyrlenan leodscipes 0094 onræs into gallias · ⁊ Iulian᷒ se casere gegaderode his here · ⁊ began to gifenne · ælcū his cempū cynelice sylene · sƿa sƿa hit ge-ƿunelic ƿæs ·
Þa ƿende martin᷒ 0098  he þa ƿel mihte ƿilnian æt þā casere  he of þā campdome þa cuman moste · hī ne ðuhte na frēfullic  he fenge to þære gife · ⁊ syððan ne campode mid þā casere forð ·
He cƿ̅ þa to þā arleasan · oð þis ic cāpode þe · 0103 ge-þafa nu  ic gode campige heonon-forð · ⁊ under-fó þine gife · se ðe feohte mid ðe ic eō godes cempa ne mot ic na feohtan ·
Ða gebealh hine se casere · ⁊ cƿ̅  he for yrhðe 0107 þæs to-ƿeardan gefeohtes · na for eaƿfæst-nysse hine sylfne æt-brude sƿa þam campdome ·
Ac martin᷒ unforht to þam manfullan cƿ̅ · 0110
Gif ðu to yrhðe þis telst · ⁊ na to ge-leafan · 0111 nu to mergen ic stande on mines drihtnes naman ætforan þā truman · ⁊ ic fare orsorh mid rode-tacne gescyld · na mid readū scylde · oððe mid helme þurh þæs heres ƿerod
Þa het se arlease [sic @ Skeat] healdan þone halgan 0116  he ƿurde ƿæpn-læs aƿorpen þā hæðenum ·
On þam æftran dæg dydon þa hæðenan 0118  hi budon sybbe · ⁊ hi sylfe þam casere · ⁊ ealle heora ðing to his anƿealde ·
Hƿam tƿynað lá forði  þæs geleaffullan ƿeres 0121 ƿære · se sige · þa þa him ƿæs getiþod  he ƿæpenleas nære aƿorpen þam here · þeah þe se arfæsta drihten eaþe mihte gehealdan and-sundne his cempan ·
He æt-bræd  | gefeoht ·  furðon næron ge-ƿemmede 0126 martines gesihþa on oðra manna deaðe ·
Hƿilcne oþerne sige sceolde ure drihten 0128 syllan for his cempan selran þonne þone ·  nan man ne sƿulte · ac  hí to sibbe fengon ·

### IIII.

Ða forlet martin᷒ sƿa he gemynte gefyrn · 0131 þone ƿoruldlican camp-dom · ⁊ to þā halgan ƿere ferde · hilariū þā bisceope on þære burh-scyre þe is pictauis gehaten · forðan þe he ƿæs acunnod on godes geleafan · ⁊ on goddre lare · ⁊ he þa ƿunode mid þam ƿere sume hƿile ·
Þa ƿolde se halga hadian hine to diacone 0137 ac he ƿið-cƿæð gelome · cƿæð  he ƿyrðe nære · þa under-get se bisceop  he mihte hine gibigan gif he him bude læssan hád · ⁊ bead hī  he ƿære gehadod to exorcista ·  ƿe hatað halsigend þe ðe bebyt deoflū ·  hi of gedrehtum mannū faran · ⁊ he þa ne forsóc þone eadmoddran hád · ac ƿearð sƿa ge-hadod æt þam halgan bisceope ·
Þa æfter sumū fyrste he ƿearð on sƿefne gemynegod · 0145  he sceolde his eþel · ⁊ his eard geneosian · ⁊ fæder · ⁊ modor · þe fúllice ƿæron hæþene · ⁊ he ferde ða be leafa þæs foresædan bisceopes · ⁊ he hine georne bæd  he ongean cuman sceolde ·
Martin᷒ þa ferde to þam fyrlenan lande · 0150 ⁊ þa þa he com to muntum · þa ge-mette he sceaðan · ⁊ heora an sona his exe up abræd · ƿolde hine slean · ac him forƿyrnde sum oþer · sƿa  he  hylfe ge-læhte · ⁊ ƿið-hæfde  slege ·
He ƿearð sƿa-þeah ge-bunden bæftan to his bæce · 0155 ⁊ heora anum | betæht  he hine bereafode ·
Þa ongan se hine befrinan hƿæðer he forht ƿære · 0157 oððe hƿæt he manna ƿære · oþþe he cristen ƿære ·
Þa ⁊ƿyrde martinus him anræd-lice · ⁊ cƿ̅ 0159  he nære sƿa orsorh on eallum his life · for þā þe he ƿiste to-ƿerde godes mild-heort-nysse sƿiþost on þā costnungum · ⁊ cƿ̅  he besargode sƿiðor his gedƿyldes  he unƿyrðe ƿæs godes mild-heort-nysse ·
Began ða to bodigenne þa godspellican lare 0165 sƿa lange þam sceaðan oþ he ge-lyfde on god · ⁊ martine fyligde micclum hine biddende  he him fore gebæde · ⁊ he forð þurh-ƿunode on æƿfæstre drohtnunge · ⁊ eft us þis cydde ·
Þa þa he com to mediolana · þa ge-mette hé ænne deofol 0170 on menniscum híƿe · ⁊ he martinū befrán hƿider he siðode ·
Þa sæde him se halga 0172  he þider ferde þe hine drihten clypode ·
Ða cƿ̅ se scucca sona him to andsƿare · 0174
Sƿa hƿider sƿa þu færst · oððe sƿa hƿæt sƿa þu beginst · 0175 þe bið ƿiþer-ræde seo deofol · ⁊ se halga ƿer him cƿ̅ to ·
Drihten me is on fultume · ne ondræde ic hƿæt man me dó · 0177 ⁊ se deofol þær-rihte fordƿán on his ge-sihðe ·
Martinus þa ferde forð sƿa he ge-mynte · 0179 ⁊ his modor ge-bigde to godes biggencgum · ⁊ to þam halgan fulluhte · þeah þe his fæder nolde bugan of þam gedƿylde · ⁊ þeah þurh drihtnes fultū martin᷒ geriht-læhte manega of þam folce.
Þa asprang geond ealle ƿoruld arrianes gedƿyld · 0184 ⁊ martinus mid geleafan micclum ƿan ongean · oð he ƿearð | ge-sƿenct mid sƿiðlicum ƿitum · ⁊ openlice be-sƿungen · ⁊ of þære byrig adræfed ·
He ferde þa ongean to italian lande · 0188 ⁊ on mediolana him mynster arærde · forðan-þe se foresæda hilarius ƿas afaren to ƿræc-siðe · for þam ylcan ge-dƿylde þe þa dƿollice asprang · ac þa gedƿol-men sona hine adrifon þanon · ⁊ hé ferde sƿá þanon to sumum ig-lande gallinaria ge-haten · mid anum halgum mæsse-preoste · se leofode on ƿæstene be ƿyrta morum lange ·
Martin᷒ þa on þære tide on his mete þigde 0196 þa ættrian ƿyrt · þe elleborū hatte · ⁊  attor sona hine sƿiðe þreade fornean to deaðe · ac he feng to his ge-bedum · ⁊ eall seo sarnys him sona frā ge-ƿát ·
Þa æfter [sic @ Skeat] sumum fyrste þa ða he of-axod hæfde 0201  se halga hilarius ham cyrran moste · of þam ƿrec-siðe · þa ge-ƿende he to him · ⁊ he mid arƿurðnysse hine eft under-feng · ⁊ martinus ða siððan him mynster þær arærde · gehende þære byrig · þe is gehaten pictauis ·

### V.

Ða com an ge-cristnod man ⁊ ge-cuð-læhte to martine · 0207 ⁊ ƿunode mid hī ƿolde his lare underfón ac æfter feaƿū dagum he ƿearð færlice seoc · sƿa  he forð-ferde unge-fullod sona · ⁊ se halga martinus næs æt ham þa hƿile ·
Ða gebroþra sarige þa sæton ofer  lic · 0212 ⁊ martin᷒ com þa micclū dreorig · ⁊ het hi gan út ⁊ be-hæpsode þa duru · ⁊ astrehte hine sylfne sona ofer þone deadan biddende his drihten  he þone deadan arærde ·
Þa æft̅ | sumū fyrste he ge-fredde on his mode · 0217  godes miht ƿæs toƿerd · ⁊ he astod þa up an-bidigende unforht his bena tiða ·
Þa æft̅ tƿā tidum astyrode se deada 0220 eallum limum · ⁊ lociende ƿæs ·
Þa clypode martin᷒ micclū þancigende gode · 0222 ⁊ þa þe þær-ute stodon instopon sona sƿiðe ablicgede ·  hi gesaƿon þa libban þone þe hi ær for-leton deadne ·
He ƿearð þa sona ge-fullod · ⁊ he siððan leofode 0226 manega gear · ⁊ mannum sæde  he to þæs hextan deman heh-setle ƿære gebroht · ⁊ [italics @ Skeat] þær him ƿæs ge-demed to dimre stoƿe · þær he unrot ƿunode · mid ƿoruld-mannum · on ƿitnungum þa hƿile · ⁊ þa ƿearð gecyd þurh tƿegen englas þam ælmihtigan deman  he se man ƿære þe martin᷒ fore gebæd · ⁊ þa ƿearð eft geboden · þurh þa ylcan englas  he ƿurde gelæd to life ongean · ⁊ martine agifen · ⁊ hit ƿearð þa sƿa ·
Þa asprang martines hlisa geond  land ƿide · 0237  se þe halig ƿæs on ƿeorcū · ƿære apostolic ƿer ge-lyfed ·

### VI.

Eft æfter sumum fyrste ferde se halga ƿer ofer sumes þegenes land lupicin᷒ gehaten ·
Þa gehyrde he feorran færlice hream · 0241 ƿependre meniu · ⁊ he ƿearð þa ge-stedegod befrinende georne hƿæt  fær-lices ƿære ·
Him ƿearþ þa ge-sǽd  sum unge-sælig man 0244 hine sylfne ahenge · of þære hiƿ-rædene · ⁊ sƿa hangigende hine sylfne adydde ·
Martinus þa inn-eode þær se man læg dead · 0247 ⁊ adræfde ut ealle þa meniu · ⁊ hine sylfne astreh|te ofer þone saƿl-leasan lichaman · sume hƿile on ge-bedum · ⁊ he sona ge-edcucode · ⁊ mid geornfulre elnunge up arisende ƿæs · ⁊ nā martinus sƿiþran hand [⁊] mid him astod ⁊ forð-stop mid him · on þæs folces gesihðe ·

### VII.

On þære ylcan tide  turonisce folc 0254 ƿilnigende ƿæs  martinus ƿære to bisceope ge-halgod to heora burh-scire · ac martin᷒ nolde ut of þam mynstre na hƿider · oþ  sum his neh-gebura gesohte his fet sæde  his ƿif lage sƿiðe ge-brocod · ⁊ begeat þa un-eaþe  he ut ferde · ⁊ seo burh-ƿaru cepte hƿænne he ut come · ⁊ gelæhton hine sona · ⁊ gelæddon to þære byrig turonia gehaten  he ƿurde gehadod ·
Þa clypode eall seo meniu ⁊ cƿædon an-modlice 0264  martinus ƿære ƿyrðe þæs hades · ⁊ ge-sælig sacerd to sƿilcum bisceop-dome ·
Þær ƿæron bisceopas of gehƿilcum burgum 0267 to þære ge-corennysse · þa ƿið-cƿædon hí sume  martinus nære ƿyrðe sƿa miceles hades · for his ƿacum gyrlum · ⁊ þær ƿið-cƿæð sƿiþost an þæra bisceopa defensor gehaten · ac he ƿearð gescynd þurh godes seþunge ·
Þa sceolde man rædan sume rædinge him æt-foran · 0273 ac se rædere ƿæs utan belocen · þa ge-læhte sum preost ænne sealtere sona · ⁊  ærest gemette rædde him æt-foran  ƿæs þis fers ·
Of unsprecendra muþe · ⁊ sucendra þu ful-fremedest þin 0277 lof drihten for þinū feondum ·  þu toƿurpe feond ⁊ defensor ·
Sona sƿa his fers ƿæs æt-foran him geræd · 0280 þa ƿearð  folc astyrod | onsƿiðlicum hreame ·  godes sylfes seðung þær gesƿutelod ƿære · ⁊ defensor mihte his mán þær to-cnaƿan · ⁊  god ƿolde ƿyrcan his lof on þam un-scæððigan martine · ⁊ gescyndan defensor ·
Þa under-feng se halga ƿer bisceop-hadunge þær · 0286 ⁊ þone hád sƿa ge-heold · sƿa hit is unsecgendlic · mid þære ylcan an-rednysse · þe he ær onƿunode · mid þær ylcan eadmodnysse · ⁊ mid þam ærran reafe · ⁊ sƿa he ƿæs ge-fylled mid ge-þungen-nysse · ⁊ mid þæs hades · ƿurð-scype ·  he mid ƿeorcū gefylde ge þone bisceop-dóm · mid eallū ƿurð-scipe · ge þone munuc-hád betƿux mannū ge-heold ·
He ƿæs soðfæst on dome · ⁊ est-ful on bodunge · 0294 arƿurð-ful on þeaƿum · ⁊ þurh-ƿacol on ge-bedum · singal on rædinge · ge-stæððig on his lece · arfæst on ge-ƿilnunge · ⁊ arƿurðful on his þenungum ·
Eala hƿilc ƿel-ƿillend-nys ƿæs on his spræcum · 0298 ⁊ hƿilc ge-þungennys ƿæs on his þeaƿum · ⁊ hu micel glædnys on gastlicum dædum ƿunode on þam halgan mid healicre frēminge ·
Eadig ƿæs se ƿer · on þam ne ƿunode nan facn · 0302 nænne hé ne for-demde · ne nanū hé ne for-geald yfel mid yfele · ac he eaðelice for-bær manna teonrædene mid micclū ge-þylde ·
Ne geseah hine nan man nates-hƿon yrre · 0306 ne on mode murcnigende · ne mislice ge-ƿorhtne · ac on anre anrædnysse æfre ƿunigende ofer mannes gemet · mid mycelre glædnysse ·
Sume hƿile he hæfde hus ƿiþ þa cyrcan · 0310 þa æfter sumū fyrste | for þæs folces bysnunge · ⁊ for þære unstil-nysse · he ge-staðelode him mynster tƿa mila of þære byrig · ⁊ seo stoƿ ƿæs sƿa digle  he ne ge-ƿilnode nanes oþres ƿæstenes ·
On ane healfe þæs mynstres ƿæs an ormæte clif 0315 ascoren rihte adune · ⁊ seo deopa ea liger gehaten · læg on oðre sidan · sƿa  man ne mihte to þā mynst[r]e cuman butan þurh ænne pæð  he in-ganges bæde ·
Hund-eahtatig muneca on þam mynstre ƿunodon 0320 under martines lareoƿ-dome mærlice drohtnigende · ⁊ ealle heora þincg him ƿæron gemæne · ⁊ þær nan man næfde nan þing synderlices · ne hi cepes ne gymdon · ne naht syllan ne moston · buta þam anū þe heora big-leofan forð dydon · ne moste þær nan broðor begán nænne cræft · buton he hine ge-bæde · oððe béc ƿrite ·
Þa ƿæron gebysgode þa yldran ge-broðra 0328 on singalum gebedum · ⁊ seo iuguð ƿrat · ⁊ ƿunodon on stilnysse · sƿa sƿa him geƿissode martin᷒ ·
At-somne hi æton on ge-settum timan · 0331 ⁊ hi ƿines ne gymdon buton ƿan-halū mannū · ⁊ manega þær hæfdon hæran to lice · ⁊ þær hnesce geƿæda · ƿæron to læhtre getealde ·
Æþel-borene ƿeras þær ƿunodon on þā mynstre · 0335 þe ƿæron estlice afedde · ac hi geƿyldon hi sƿa-þeah to þære ylcan stiðnysse þe þær stod on þā mynstre · ⁊ manega ƿe ge-saƿon siððan of þā bisceopas ·
Lá hƿilc burhscír ƿæs þe nolde bisceop geceosan 0339 of martines mynstre · for his mærū gebysnungū ·

### VIII.

Ðær ƿæs þa ge-hende þam halgan mynstre 0341
| sƿilce an halig stoƿ sƿyðe geƿurðod
frā folces mannum · sƿilce ðær martyres lagon · ⁊ þa ærran bisceopas arƿurðoden þa stoƿe · ⁊ þær ƿeofod ge-halgodon ƿolice sƿa-ðeah ·
Martinus ða ne ge-lyfde þam leasū ge-dƿimore · 0346 ac axode smealice þa yldostan preostas þæs martyres naman · oþþe hƿænne he ge-martyrod ƿære · ac heora nan nyste nan geƿis be þam ·
Þa nolde martin᷒ ge-neosian þa stoƿe · 0350 ne þā folce ne lyfde · ac fór sume dæg tó mid feaƿū ge-broþrum · ⁊ stód æt þære byrgene · biddende þone ælmihtigan god ·  he be þam gesƿutelode hƿæt he soþlice ƿære · oððe hƿilcere geearnunge þe þær bebyrged ƿæs · ⁊ ge-ƿurðod oþ  ·
Þa be-seah se halga ƿer to his ƿynstran healfe · 0356 ⁊ geseah þær standan ane atelice sceade · ⁊ sæde  he ƿære ofslagen for ðyfþe · ⁊ on ƿite ƿunode · na on ƿuldre mid martyrū · ⁊ ƿære geƿurðod ƿolice frā þā folce ·
Hit ƿæs ƿundorlic sƿa-þeah  hine sƿutollice ge-hyrdon 0361 ealle þe ðær ƿæron · ac hi ne ge-saƿon hine butan martin᷒ ana þe hit him eallū sæde ·
He het sona þa aƿæg dón  ƿeofod of þære stoƿe · 0364 ⁊  folc alysde frā þā leasum ge-dƿylde ·

### VIIII.

Æft on sumne sæl siðode martin᷒ 0366 on his bisceop-rice · þa bær man þær an líc anes hæðenes mannes  hi hine be-byrigdon ·
Ða be-heold martinus þa hæðenan feorran · 0369 ⁊ ƿende  hi bæron sƿa sƿa heora geƿune ƿæs heora deofol-gild dƿollice ofer heora land · ⁊ ƿorhte þa rode-tacn ƿiþ þæs folces ƿerd · ⁊ bead him | on godes naman  hi hit ne bæron na furðor · ac aledon þa byrðene · ⁊ þa bær-men sona stede-fæste stodon · sƿilce hi astifode ƿæron ·
Þær mihte ƿundrian se ðe ƿære gehende 0376 hu þa earman bær-menn gebundene to earðan ƿendon hi abutan · ƿoldon forð gán · ac ða þa hi ne mihton of þære moldan astyrian · þa asetton hí  lic · ⁊ beseah ælc to oþrū sƿiðe ƿundrigende · hƿi him sƿa ge-lumpe ·
Ac þa þa martin᷒ oncneoƿ  hí mid lice ferdon 0382 na mid deofol-gilde · þa dyde he up his hand · ⁊ sealde hī leafe to siþigenne forð · ⁊  líc to berenne to byrgene · sƿa sƿa hí ge-mynton ·
Ðus se halga bisceop geband hí mid ƿorde · 0386 ⁊ eft þa ða he ƿolde let hí aƿæg gán ·

### X.

Se halga martinus to-ƿearp sum hæðen-gild on sumere tíde · on sumere stoƿe · þa ƿæs an pin-treoƿ ƿið  templ ge-friðed sƿiðe halig ge-teald on þa hæþenan ƿisan · þa ƿolde he for-ceorfan eac sƿilce  treoƿ · ac ða hæðen-gildan þā halgan ƿið-cƿædon · sædon  hi ne mihton on heora mode findan ·  he  treoƿ for-curfe · þeah ðe he heora templ toƿurpe ·
Ða cƿ̅ se halga bisceop  on þā beame 0396 nære nan synderlic halignyss · ⁊ sæde þā hæþenū  hi sƿiðor sceoldon þone soðan god ƿurðian · ⁊ aheaƿen  treoƿ þe ƿæs ge-halgod deofle ·
Þa cƿ̅ an ðæra hæþenra to þam halgan bisceope · 0400
Gif þu ænigne truƿan hæbbe on þinū gode · 0401 ƿe for-ceorfað  treoƿ · ⁊ þu hit feallende under-foh · ⁊ gif þin god is mid ðe · þu gæst aƿeg gesund ·
| Martin᷒ ða unforht fæste on god gebyld 0404
be-het  he ƿolde mid ƿeorcum  ge-fyllan ·
Hi þa ealle glæd-mode begunnon to ceorfenne 0406 þone heagan pin-beam · ⁊ he ƿæs a-hyld on ane healfe  man eaðe mihte ƿitan hƿider he sigan ƿolde · ⁊ hi setton martinū þær-foran ongean ·  he hine offeallan sceolde ·
Þa ƿæron his munecas ƿundorlice afyrhte · 0411 ⁊ nan oðer ne ƿendon buton he ƿurde ðær of-hroren · ⁊ se beam þa feallende beah to martine ·
Martinus þa unforht ongean  feallende treoƿ 0414 ƿorhte rode-tacn · ⁊ hit ƿende þa ongean · sƿilce hit sum færlic þoden þydde under-bæc · sƿa  [þæt @ Skeat] hit of-feol for-nean þæs folces micelne dæl · þe þær orsorge stodon ·
Þa hrymdon þa hæþenan mid healicre ƿunðrunge · 0419 ⁊ þa munecas ƿeopan for þære ƿundorlican blysse · ⁊ hi ealle cristes naman clypodon mid herunge · ⁊ eall se leod-scipe to geleafan þa beah ·
To þā sƿiðe hi ƿurdon þurh  ƿundor gecyrrede · 0423  hi geond eall  land mid ge-leafan a-rærdon cyrcan · ⁊ mynstra · ⁊ martin᷒ æfre sƿa hƿær sƿa he þa deofol-gild to-ƿearp · sƿa ƿorhte he cyrcan ·

### XI.

Hƿilon eac se halga ƿer toƿearp an hæðen-gild · 0427 þa sette he sona fyr on  feondlice templ  hit bradum lige brastligende hreas ·
Þa ƿende  fyr forð mid þam ƿinde 0430 to anū þære huse · þe þær ge-hendost stód · ac martinus mid ofste uppon  hus astah · ⁊ sette hine sylfne ongean þone sƿegendan fyr ·
Þær mihte ƿundor ða | geseon · se ðe ƿære gehende · 0434 hu se ƿínd · ⁊ se líg · ƿunnon him betƿinan · se ƿind bleoƿ ðone líg · ac he ƿand ongean for-beah þone halgan ƿer þe on þam huse ƿæs · ⁊  án for-bærnde þe him be-boden ƿæs ·

### XII.

Eft on sumere ƿic ðe ƿæs librosum ge-haten · 0439 ƿolde se halga martinus to-ƿurpan an templ  ƿæs þearle ƿelig hus ge-ƿurðod þam deoflum þa forƿyrndon þa hæþenan þā halgan ƿere þæs · ⁊ hine adræfdon ge-drefedne þanon ·
Þa ferde martin᷒ na sƿyðe feor þanon 0444 ⁊ scrydde hine mid hæran ⁊ mid axan bestreoƿode fæstende þry dagas · ⁊ his drihten bæd ·  he mid heofon-licre mihte  hæðene templ þa þa he mid his cræfte hit to-cƿysan ne mihte ·
Æfter ðam fæstene hī comon færlice to 0449 tƿegen scinende englas · mid sperū ⁊ scyldū · sƿilce on gelicnysse heofonlices ƿerodes · secgende þam halgan  se hælend hi sende  hí  cyrlisce folc afligan sceoldon · ⁊ martine fultumian  hi ne mihton ƿið-standan ·
Martin᷒ þa ferde to þære fore-sædan deofol-gilde · 0455 ⁊ mid þæra engla fultume mannū onlocigendū  tempel eall to-ƿearp · ⁊ þa ƿeofode to duste · ealle þa anlicnyssa heora arƿurðra goda ·
Þa ne mihton þa hæðenan martine ƿið-cƿeðan · 0459 ac þurh þa god-cundan mihte micclū ƿurdon afyrhte · ⁊ gelyfdon on god · mid ge-leafan clypigende ·  se god ƿære to ƿurþigenne þe se halga ƿer bodode · ⁊ heora godas to forlætenne þe him fremion ne mihton ·

### XIII.

Hƿilon on sumere tide sƿa sƿa us segð seo racu 0464 to-ƿearp se halga bisceop sum sƿiþlice hæþengild · þa sáh him ón sona |  cyrlisce folc sƿyðe ƿedende sƿa sƿa hi ƿæron hæþene · ⁊ heora án sona his sƿurd ateah ·
Se bisceop him to-geanes bræd of his ceppan · 0469 ⁊ a-þenode his sƿuran þā sleandum hæþenū · ⁊ se hæþena ða · þa þa he hine slean ƿolde · þa feoll he under-bæc mid fyrhte for-numen · ⁊ bæd him forgifennysse æt þam halgan bisceope ·
Þysum ƿeorc ƿæs sum oþer gelíc 0474 þa þa he eac toƿearp sum oðer hæþen-gild · þa sloh sum hæþen man to þā halgan ƿere · ac mid þam sƿenge hæpte  sƿurd him of handū · ⁊ ne mihte nan hit næfre syððan findan ·
Ƿitodlice for-oft þa þa him ƿið-cƿædon 0479 þa hæþenan  he heora hæþen-gild sƿa hux-lice ne to-ƿende · þa bodode he him sƿa lange þone soðan ge-leafan · oð- he ge-liþe-ƿæhte · to geleafan heora ƿurðfullan templ ·
Sƿa micele mihte he hæfde menn to ge-hælenne · 0484  nan adlig man naht eaðe him to ne com ·  he ne ƿurde sona ƿundorlice gehæled ·

### XIII[I.]

On treueris ƿæs sum mæden sƿiðlice ge-untrumod 0487 licgende on paralisin · oððæt [sic @ Skeat] hire lima ealle ƿurdon adeadode · ⁊ heo unƿene læg ·
Þa ƿearþ ge-cydd þam fæder  martin᷒ come þa 0490 into þære byrig · ⁊ he arn to þam halgan · ⁊ ge-sohte his fét mid sƿyðlicum ƿope biddende þone bisceop  he hi bletsode · ic ge-lyfe he cƿ̅ ·  heo libbe þurh þe ·
Martinus þa cƿ̅ ·  hit his mihta næron 0495 to sƿilcere dæde · ac se fæder ne ge-sƿác hine to biddenne mid ƿope oþ þa oþre bisceopas þe mid martine ƿæron gemacodon  he eode to þā licgendan | mædene · ⁊ ormæte meniu þær-ute and-bidode hƿæt se bisceop don ƿolde ·
Þa astrehte martin᷒ to moldan his lima · 0501 ⁊ gehalgode siððan sumne dǽl eles ⁊ dyde on þæs mædenes muð · ⁊ heo mihte þa spræcan · ⁊ ealle hire lima endemes cucodon · ⁊ heo ða hál arás þam folce onlocigendum

### XV.

Ða ƿæs sum heah-þegen gehaten tetradius · 0506 ⁊ his þeoƿa manna an ƿæs þearle aƿed · þa bed he þone halgan  he his hand him onsette ·
Martin᷒ þa hét þa þone man hī to lædan · 0509 ac nan man ne dorste to þā deofol-seocan gán forþan-ðe he ƿundorlice ƿedde · mid þā muþe · ⁊ elcne ƿolde teran þe him in to-eode ·
Tetradius þa sylf cō · ⁊ gesohte þone halgan 0513 biddende eadmod-lice  he to þam earman eode ·
Þa cƿ̅ se halga ƿer  he to his huse gan nolde 0515 hæþenes mannes ⁊ manfulles lifes ·
Se hæðena þegen þa behet þā halgan ƿere 0517  he ƿolde cristen beon · gif se cnapa ƿurde hal · ⁊ martinus sona siðode to þam ƿodan · ⁊ his hand him on asette · ⁊ gescynde þone deofol fram þam geƿitleasū men · ⁊ he ƿearð sona hál ·
Tetradius ða sona þa he  ge-seah · 0522 gelyfde on urne drihten · ⁊ let hine cristnian · ⁊ æft̅ lytlum fyrste he ƿearð gefullod · ⁊ martinū ƿurðode mid ƿu[n]dorlicre lufe · forþan-ðe he ƿæs ealdor ƿitod-lice his hæle ·

### XVI.

On ðære ylcan tide on þam ylcan fæstene 0527 eode martin᷒ to anes mannes huse · þa æt-stod he færlice æt-foran þā þrex-ƿolde · cƿ̅  he egeslicne feond on þam incofan gesaƿe ·
Martinus þa het þone hetolan deofol · 0531  he | þanon ge-ƿite · ⁊ he ƿearð þa yrre gelæhte ænne mannan ⁊ ƿearð him on-innan · of þæs þegenes hiƿrædene · ⁊ he þearle þa ƿedde · ⁊ began to toterenne þa þe he to mihte ·
Þa fleah seo hiƿ-ræden · ⁊  folc eac sƿá · 0536 ac martin᷒ eode ðam ƿodan men togeanes het hine sona standan · ⁊ he stod þa gynigende · ⁊ þyƿde mid muþe  he martinum abite ·
Þa dyde martin᷒ on muð þam ƿodan 0540 his agenne fingras · ⁊ het hine fretan gif he ænige mihte hæfde · ac he ƿið-bræd þa ceaflas frā þære halgan handa · sƿilce frā hatan isene ·
Ða adræfde se halga ƿer þone hetolan deofol 0544 of þam ge-drehton menn · ac he ne moste faran þurh þone muð ut þe martin᷒ hrepode · ac fúllice ferde þurh his forð-gang ut ·

### XVII.

Betƿux þam þe se bisceop on þære byrig ƿunode · 0548 þa cydde man geond þa burh  þær cūan ƿolde tó · onsigendan here · ⁊ hergian þa burh ·
Þa ƿearð eall seo burh-ƿaru ƿundor-lice afyrht 0551 for þæs heres ogan · þa het martin᷒ sona him læden to ænne ƿodne man · ⁊ he ƿearð hī to ge-læd ·
Se halga ƿer ða het þone ƿodan secgan 0554 gif hit soð ƿære be ðam onsigendan here ·
Þa andette se deofol þurh þæs ge-drehtan muð 0556  six-tyne deofle [sic @ Skeat] ƿæron þe ƿorhton þisne hlisan · ⁊ to-seoƿon geond  folc ·  hi afligdon martinum þurh ðone ogan sƿa of þære byrig · ⁊ hit eall ƿære leas be þam onsigendan here þa se fula gast þis sæde þa ƿæron hí orsorge ·

### XVIII.

Martin᷒ hƿilon ferde mid micelre meniu 0562 to parisian byrig · ⁊ þa þa he binnan |  get com. þa ƿæs þær sum hreofla ƿundorlice to-hroren eallum mannū an-þræclic · ac martin᷒ hine cyste · ⁊ his blet-sunge hine sealde · ⁊ he sona ƿearð hal · ⁊ cō þæs on mergen to martine blyðe mid ge-halre hyde · his hæle ðancigende ·
Oft ƿurdon eac ge-hælede fela untrume men 0569 þurh his reafes fnæda [sic @ Skeat] · þe fela men of-atugon · ⁊ bundon on þa seocan · ⁊ hī ƿæs bet sona ·
Eac sƿilce of his bedstreƿe man band on anne ƿodne · 0572 þa ge-ƿat se deofol hī of · ⁊ he his ge-ƿit under-feng ·

### XVIIII.

Arborius ƿæs gehaten sum heah-þegen on þā lande · 0574 sƿiðe geleafful man · ⁊ his dohtor læg on fefore þearle ge-brocod · þa brohte man sume dæg an ærend-geƿrit to þā ylcan þegene frā þam bisceope martine · ⁊ he hit lede on hire breoste ða þa hire hatost ƿæs ⁊ heo ƿearð hal sona ·
Þa ƿearð se fæder sƿa onbryrd ·  he sona be-hét 0580 gode hire mægþ-hád ⁊ hi to martine brohte ·  he his agene mihte on þā mædene oncneoƿe · ne he eac nolde  anig oðer man sceolde hire hád on sættan · butan se halga martinus ·
Sum ƿer hatte paulin᷒ þe ƿel þeah on gode syððan · 0585 þa ƿurdon his eagan yfele ge-hefegode · mid tosƿollenū breaƿū · ⁊ sƿið-licum myste sƿa  his seon sƿyðe þeostrodon · þa hrepode martinus mid anre sƿingan · ⁊ eall seo sarnis him sona fram geƿat · ⁊ se mist samod þurh martines hrepunge ·
He ƿæs sƿiðe ƿelig man · ac he ƿearð sƿa onbryrd 0592  he ealle his æhta endemes beceapode · ⁊ dælde eall þearfū | for his drihtnes lufon ·
Þa herode martin᷒ þæs mannes dæda sƿyðe · 0595 ⁊ oþrū to bysne sealde oft secgende be him ·  he on þam timan gefylde fægere þone cƿyde · þe ure drihten cƿ̅ to sumum rican men · far ⁊ syle ealle þine æhta · ⁊ dæl  ƿurð þearfum · þonne hæfst þu gold-hord on heofonan rice ·

### XX.

On sumere tide martinus stah to anre up-flora · 0601 þa ƿæron þære hlæddre stapas alefede on ǽr · ⁊ toburston færinga  he feol adune · ⁊ mid manegū ƿundū ge-ƿæht ƿearð sƿiðe · sƿa  he seoc læg on his synderlican inne ·
On þære nihte him cō an engel to him 0606 sylfū onlocigendū · ⁊ his lima smyrode mid halƿendre sealfe · ⁊ he sona þæs on mergen hal forð-eode · sƿilce he untrū nære ·

### XXI.

Maximus se casere þe ƿæs on martinus dæge · 0610 gelaðede for-oft þone arƿurðan ƿer þa ða he him ƿið spræc  he ƿære his ge-metta · þa for-hæfde he hine æfre frā his ge-beorscipe · cƿ̅  he ne mihte his gemetta beon þe anne casere ofsloh · ⁊ oþerne aflymde ·
Þa ⁊ƿyrde maximus martine ⁊ cƿ̅ · 0616  he næfre sylf-ƿilles þone anƿeald ne under-fenge · ac ƿære frā his cēpum gecoren unþances to ðā cyne-dome · ⁊ ƿið-cƿeðan ne mihte · ⁊  he on-gean godes ƿillan ƿinnan ne mihte · ⁊ forþy mid ƿæpnum hine ƿerian sceolde · cƿ̅ eac cƿ̅ nan man nære frā him ofslagen buton þā anum þe him onfeohtende ƿæron ·
Þa ƿearð martin᷒ mid þæs caseres beladunge · 0624 ⁊ eac þurh his bene · gebiged to his ge-reordunge ·
He nolde næfre lyffettan ne mid olecunge spræcan 0626
| ne furðon to þam casere sƿa sƿa his geferan dydon ·
sƿa sƿa he on þam ylcan gereorde gesƿutelode mid dæde ·
He sæt to þam casere · ⁊ hi sƿyðe blyðe ƿæron 0629 for martines gereordunge · ⁊ man bær þam casere sƿa sƿa hit geƿunelic ƿæs ƿín on anre blede ·
Þa het he þone byrle beodon martine ærest · 0632 ƿolde æfter ðā bisceope his bletsunge drincan ·
Martin᷒ þa dranc · ⁊ his mæsse-preoste sealde 0634 healfne dæl þæs ƿætan þe ƿæs on þære blede · for-þan-þe he ƿiste  he ƿurþost ƿæs · æft̅ him to drincenne · ⁊ hí ealle þæs ƿundrodon · ⁊ mærsodon his anræd-nysse geond ealne þone hired ·
He sæde þa þam casere sƿa sƿa hī becō siððan · 0639  gif he ferde to ge-feohte sƿa he gemynte ongean ualentinianū þe he aflymde ær of his cyne-dome · þæt [sic @ Skeat] hī come sige · ac æfter lytlū fyrste he sceolde feallan ofslagan · ⁊ hit geƿearð sƿa sƿa him geƿitegode martinus ·
He ferde þa siþþan to feohtenne ƿið þone casere · 0645 ⁊ on þā forman onræse he afligde ualentinianū · ac eft embe geares fyrst he beferde maximū binnan anre byrig aquileiam ge-haten · ⁊ hine þær ofsloh · ⁊ siððan to his rice feng ·

### XXII.

Martin᷒ ferde hƿilon to ualentiniane þā casere 0650 ƿolde for sumere neode ƿið hine spræcan · ac his micele mod · ⁊ his manfulla ge-bedda þe mid arrianiscum gedƿylde dƿeligende lyfode · noldon geðafian þā halgan bisceope ·  he infær hæfde his ærende to abeodenne · ac het se arleasa hine utan belucan · forþā-ðe he ƿiste  he ƿolde þæs biddan
| þe he tiðian nolde · ⁊ tynde þone halgan ·
Þa cō martin᷒ eft embe ða ylcan spræce · 0659 to þā modigan casere · ac man hine beclysde ƿiðutan · ⁊ he þa geƿende to his ge-ƿunelican helpe · scrydde hine mid hæran · ⁊ mid axū be-streoƿode · ⁊ fæstende þurh-ƿunode on singallum gebedū oð- an scinende engel on þā seofoþan dæge hī cō to · ⁊ cƿ̅  he to þam casere ferde · ⁊ hī ælc get sceolde beon open to-geanes · ⁊ þæs modigan caseres mod beon geliðegod ·
Se bisceop þa ferde sƿa sƿa hī be-bead se engel · 0668 ⁊ hī ƿearð ge-openod ælc gæt togeanes · oð- he færlice stod æt-foran þā casere ·
Þa yrsode se casere for his ingange · 0671 ⁊ nolde hine ƿylcumian · ac þær ƿearþ godes miht sƿ́a [sic @ Skeat]  heofonlic fyr hangode ofer his setl · ⁊ þæt [sic @ Skeat] setl ontende · ⁊ hine sylfne ƿolde gif he þe hraðor ne arise · aƿorpenre reðnysse · ⁊ þone bisceop cyste · ablicged þurh god · þone þe he ær geteohhode mid teonan to for-seonne ·
He behet þa ge-sƿicennysse sona þā bisceope · 0678 ⁊ he hī ælces þinges tiþode · ærþan-þe he hine bæde þæs þe he frymdig ƿæs · ⁊ him freondlice to-spræc · ⁊ hī fela gifa bead · ac he heora onfon nolde ·

### XXIII.

Oft martin᷒ geseah englas hī to cuman 0682 sƿa  hi hiƿ-cuð-lice to þā halgan spræcon · ⁊ on sumne sǽl sū engel hī sæde hƿæt þa oþre bisceopas on heora sinoþe spræcon ⁊ se halga ða ƿiste hƿæt hi þær ræddon þurh þæs engles segene · þeah ðe he sylf þær ne cóme ·
Þa halgan apostolas petrū ⁊ paulum he ge-seah ge-lome · 0688 sƿa sƿa he sæde hī-sylf sulpicio | þā ƿritere þe hine axian dorste ælces þinges þe he ƿolde ·
Se ylca sulpicius ⁊ sū oðer broðor 0691 sæton sume dæg sƿiðe afyrhte ætforan martines Inne · ⁊ he hi þær-ute nyste · þa gehyrdon hí motian ƿið martine lange · ⁊ he ƿæs ana ǽr innan þā huse belocen ·
Eft þa ða he ut-eode þa axode sulpicius · 0696 ⁊ hine eadmodlice bæd  he hī ge-openian sceolde hƿa hī ƿið-spræce · þa ƿandode he lange hī  to secgenne · ac he sæde sƿa-þeah · ic halsige eoƿ nu ·  ge hit nanū ne secgan ·
Maria cristes modor cō to me hider · 0701 mid tƿā oþrū mædenū tecla ⁊ agne · ⁊ na on þisū anū dæge ac oft rædlice ær hi comon to me · ⁊ he sæde him eac hƿilc heora ƿlitu ƿæs · ⁊ hu hi ƿæron ge-scrydde ·

### XXIIII.

Eac sƿilce þa deofla mid heora searo-cræftū 0706 hī comon gelome to · ⁊ he on-cneoƿ hi æfre · for-þan-þe hī nan deofol ne mihte bediglian hine sylfne · ne on agenre edƿiste ne on oþrū hiƿe ·
Mid þusend searo-cræftum ƿolde se sƿicola deofol 0710 þone halgan ƿer on sume ƿisan besƿican · ⁊ hine ge-seƿen-licne on manegum scin-hiƿū þā halgan æteoƿde · on þæra hæþenra goda hiƿe · hƿilon on ioues hiƿe · þe is ge-haten þór · hƿilon on mercuries · þe men hatað oþon · hƿilon on ueneris þære fulan gyden · þe men hatað fricg · ⁊ on manegū oþrum hiƿum hine bræd se deofol on þæs bisceopes gesihþe ·
Martinus þær togeanes mearcode hine sylfne 0719 symle mid rode-tacn · ⁊ sang his ge-bedu unforht þurh-ƿunigende · ⁊ æfre on god truƿigende ·
Þa þa se deofol | ge-seah  [þæt @ Skeat] he hine bedydrian ne mihte 0722 mid his searo-cræftum · þa sæde he hī hosp-ƿord · ⁊ mid manegū talum hine tynde for-oft · ac he næs gestirod for his leasū talum ·
Sume munecas eac þe on þā mynstre ƿunodon 0726 sædan to soðan  hi sƿutollice ge-hyrdon · hu se deofol þreade mid dyrstigū stemnū ðone halgū martinū · for-þā-þe he hæfde mid him sume under-fangene · þe synfulle ƿæron · ⁊ æft̅ heora fulluhte fela to yfele dydon · ⁊ sæde open-lice hƿæt heora ælces syn ƿære ·
Martin᷒ þa ⁊ƿyrde þā manfullū deofle · 0733 ⁊ cƿ̅  þa ealdan synna mid heora ge-cyrrednysse · ⁊ beteran drohtnunge · mihton beon adylgode · ⁊ þurh godes mildheortnysse hi mihton beon alysde · frā heora synnum · þa ða hi ge-sƿicon yfeles ·
Se deofol þa clypode ⁊ cƿ̅ hī to-geanes · 0738  þa leahter-fullan næron nanre miltsunge ƿurðe · ⁊ þa þe æne aslidan ·  hi eft ne sceoldon æt drihtne habban ænigne miltsunge ·
Þa cƿ̅ martinus to þam manfullan eft ðus · 0742 þeah ðu earming ƿoldest on þisū end-nextan timan manna ehtnysse gesƿican · ⁊ þine dæda behreoƿsian · ic on god truƿode ·  ic þe mildsunge behete ·
Eala hu halig dyrstig-nyss be drihtnes arfest-nysse 0746 hé ge-sƿutelode his sƿiðlican lufe þeah þe he þa fremminge forð-bringan ne mihte ·

### XXV.

On sumne sæl eft siþþan cō se sƿicola deofol 0749 into þā halgan ƿere · þær he on his gebedū ƿæs · mid purpuran ge-scryd · ⁊ mid kynelicū gyrlum · mid gyldenū cyne-helme · ⁊ mid goldfellenū sceon · ⁊ mid blyþre ansyne · on micelre beorhtnysse ·
Þa ne cƿ̅ · | heora naðor nan ƿord to oþrū 0754 to langere hƿile · ⁊ þa embe lang cƿ̅ se deofol ærest to þam drihtnes men ·
Oncnaƿ nu martine þone ðe þu gesihst · 0757 ic eom crist · þe astah to þisre ƿorulde ⁊ ic ƿolde gesƿutelian me sylfne ærest þe ·
Martin᷒ þa suƿode · ⁊ se sƿicola eft cƿ̅ · 0760
Hƿæt tƿynað þe martine · gelyf · ic eom crist · 0761
Þa underget se halga ƿer þurh haligne gast · 0762  hit se sylfa deofol ƿæs · na his drihten · ⁊ cƿæð ·
Ne sæde na ure drihten  he mid cyne-helme · 0764 oððe mid purpuran gescryd · cuman ƿolde to us · ⁊ ic ne gelyfe  [þæt @ Skeat] he to us cume buton on þam ylcan hiƿe þe he on þroƿode · ⁊ butan he æteoƿige þa ylcan dolhsƿaðe þære halgan rode þe he on ahangen ƿæs ·
Se deofol þær-rihte for-dƿán sƿa sƿa smic · 0770 of þæs halgan gesihðe · ⁊  hus afylde mid ormætum stence ·  man eaðe mihte ƿitan  hit se deofol ƿæs · þe hine dƿelian ƿolde · ⁊ þis sæde martinus Sulpicio þam ƿritere ·

### XXVI.

On sumne sæl cō se deofol · mid sƿyðlicre grimetunge · 0775 into þā halgan ƿere · ⁊ hæfde ænne oxan horn on hande · ⁊ cƿ̅ to martine ·
Hƿær is þin miht nu ða 0777 ænne man ic ofsloh of þinre hiƿrædene nu · ⁊ ƿæs his sƿyðre hand sƿilce geblodegod ·
Þa clypode martinus his munecas him to · 0780 ⁊ sæde hƿæt se deofol him sƿutolode · ⁊ het georne secan hƿa þær ofslagen ƿære ·
Ƿæs ða an hyr-man to ƿuda afaren · 0783 se læg ge-ƿundod be þam ƿege samcucu · ⁊ he þa sæde þa þa he his oxan ræpte · þa scóc an his heafod · ⁊ mid þā horne hine þyde · on  ge|ƿeald sƿiðe · ⁊ he þa sona ge-ƿat ·
Fela þing ƿiste se halga ƿer on ǽr 0788 lange ær hi ge-lumpon · ⁊ þam geleaf-fullū munecum sæde þa þing þe him gesƿutelode ƿæron · ⁊ hit syþþan sƿa á eode sƿa he him ær sæde ·

### XXVII.

Anatoli᷒ hatte sum hiƿigende munuc 0792 iunglicre ylde se ƿunode sume hƿile ƿið martines mynster mid anum mæran ealdre clarus ge-haten · ⁊ behydde his yfelnysse ·
He æt-eoƿde þa ƿið-utan ealle eadmodnysse · 0796 ⁊ unscæððig-nysse · ⁊ sæde ða æt nextan  him englas ƿið spræcon · ⁊ ge-ƿunelice for-oft ·
Eft þa on fyrste þa he furðor dƿelode · 0799 he sæde  he dæg-hƿā-lice betƿux driht-ne · ⁊ him ferdon heofonlice englas · ⁊ he sylf an ƿitega unleas-lice ƿære · ac him gelyfde clarus ·
He ge-het him þa godes yrre · ⁊ yfele þreala 0803 hƿi he nolde ge-lyfan  he halig ƿære · ⁊ cƿ̅ ða æt nextan ·  hī cuman sceolde on þære ylcan nihte frā þā ælmihtigan gode heofonlic reaf · ⁊ he mid þā gescryd be-tƿux him ƿunigende godes mihte æteoƿde ·
Hƿæt þa on middre nihte ƿearð  mynster astyrod · 0809 ⁊ ƿearð micel gehlyd · hlihhendra deofla · ⁊ þæs muneces cyte mid leohte ƿearþ afylled · ⁊ he eode sylf ut mid þam scinendan reafe · ⁊ anū oþrū munece þa mærþa æteoƿde ·
Þær comon þa má · ⁊ clarus æt nextan · 0814 ⁊ sceaƿodon mid leohte þone scinendan gyrlan · hit ƿæs sƿiðe hnesce · scinende sƿa sƿa purpura · ac hi ne mihton to-cnaƿan hƿilces cynnes hit ƿære · ne hí ne mihton undergitan buton hit | ƿære reaf · ne mid heora grapunge · ne mid heora sceaƿunge ·
Þa ge-ƿearð him on mergen þæt [sic @ Skeat] hí þone munuc læddon 0820 to þam halgan martine · ac se munuc nolde · cƿ̅  he ne moste to martine cuman · forþan-ðe he ƿiste  he mid feond-licū cræfte ne mihte bedydrian martines gesihðe ·
Hi þa hine tugon unþances þider-ƿeard · 0825 ⁊  reaf sona of heora gesihþe fordƿán · ⁊ ƿæs ða gesƿutelod his scin-cræft · ⁊ hiƿung ·
Þas mihta ƿe tellað to martines geearnungū · 0828  se deofol ne mihte his gedƿimor bediglian gif he become ætforan his gesihþe ·
On þam ylcan timan ƿæron oþre gedƿolan 0831 antecristes lima mid arleasra hiƿunge · sum ƿæs on hispania þe for-speon  land-folc · ⁊ mid manegū gedƿimorū hi bedydrode lange · ⁊ cƿ̅  he ƿære helías se ƿitega ·
He cƿ̅ eft syþþan  he crist sylf ƿære · 0836 ⁊ þa sum bisceop for his bileƿit-nysse · gelyfde þam hiƿere · ⁊ hine to him gebæd · ⁊ he ƿearð for þam gedƿylde adræfed of his an-ƿealde ·
Sum oþer gedƿola ƿæs eac on east-dæle · 0840 se cƿ̅  he ƿære iohannes se fulluhtere · eac sƿilce lease ƿitegan ær þisre ƿorulde ge-endunge on gehƿilce land cumað · ⁊ þone ge-leafan amyrrað · oþ- antecrist sylf ende-next becymð ·

### XXVIII.

Martinus com hƿilon to middes ƿintres timan 0845 to anū preost-life · ⁊ hi ge-logodon þa his bæd on þæs mynstres spræc-huse · ⁊ þær micel fyr ƿæs gebet ·
Þa ƿoldon ða preostas hī ƿurðlice beddian · 0848 ⁊ bæron micel streaƿ to his beddinga · ⁊ þæs fyres ne gymdon þe on þære flora ƿæs ·
Eft þa þa se halga ƿer cō | þa toƿearp he  streaƿ 0851 eall of þære beddincge · for-þan-þe he oftost læg uppon anre hæran on þære baran flora ·
Ða on-scunede he þa softnysse · þære seltcuðan beddinge · 0854 ⁊ læg on þære flora · sƿa sƿa ƿe her beforan sædon ·
 inn ƿæs sƿyþe nearo · ⁊ þær lagon stoccas · 0856 ⁊ þa on middre nihte þa men fæstost slepon · þa ƿearð  fyr ontend sƿyðe færlicū bryne · ⁊  litle hus mid þam lige afylde ·
Martinus þa ƿearð a-ƿreht mid þam lige · 0860 ⁊ þær næs nan man mid hī on þā huse · ⁊ he on þam færlican gelimpe gelæhte þa dura · ⁊ ne mihte þa scyttelsas unscyttan sƿa hraðe · ⁊ se lig him ƿand ƿælhreoƿlice on-butan sƿa  him for-burnon on þam bæce his reaf · ⁊ he for ðam bryne ut-bræcan ne mihte ·
He beþohte þa hine sylfne · ⁊ geseah  [þæt @ Skeat] he ne mihte 0867 þurh nænne fleam · þam fyre ætƿindan · ac þurh godes mihte he hit moste ofer-sƿyðan ·
For-lét þa dura ða · ⁊ to-midden þam lige 0870 to þam ælmihtigan gode anmodlice clypode · ⁊ on þære frecednysse fæst-mod þurh-ƿunode · ⁊ þær ƿearð þa geƿorden micel ƿundor þurh god · sƿa  hine for-beah on ælce healfe  fyr · ⁊ he orsorh abád · on þam bryne middan · þurh drihtnes mihte sƿilce he on deaƿe ƿære ·
Þa ƿurdon his munecas aƿrehte mid þam fyre · 0877 þær ðær hi lagon · þa þa hi þone lig gesaƿon ⁊ to-bræcon þa dura · ⁊ to-brudon  fyr · ⁊ martinū gelæhton of þā lige middan ·
Hi ƿendon  he ƿære ƿitodlice for-bærnd · 0881 on sƿa lang-sumum bryne þonne  brast-ligende fyr on slæpe hi aƿrehte · ⁊ he sæde syððan  he þæs | fyres bryne gefredde him onbutan sƿa lange sƿa he ƿan ƿið þære dura scyttelsas ·
Sona sƿa he hine bletsode · ⁊ gebæd hine to gode · 0886 þa beah eall se líg abutan him aƿeg ⁊ him þuhte sƿilce he ƿære on ƿynsumū deaƿe ·
He sæde eac for-oft mid incundre geomerunge · 0889  se sƿicola deofol hine besƿ́ac [sic @ Skeat] for-nean · þa þa he of þā slæpe asceacen ƿearð sƿa færlice ·  he þone rǽd ne cuþe  he hine sƿa hraþe gebæde · ac to late began hine gebiddan · to gode  he hine alysde · of þæs liges frecednysse ·
Be þam mæg under-gitan se þe þas bóc ræt · 0895  martinus næs þurh þa micelan frecednysse to forƿyrde gecostnod · ac ƿæs afandod sƿa sƿa se apostol paulus on his pistole sæde ·  he sylf ƿunode on sǽ-grunde middan ofer dæg ⁊ ofer niht · ungederod þurh god ·

### XXUIIII.

Martinus eode mid his munecum sume dæg 0901 to-cyrcan-ƿerd on ƿintres timan · þa cō þær sum þearfa healf nacod him togeanes biddende georne  he him sumne clað sealde ·
Þa het martinus his erce-diacon sona 0905  he butan yldinge þone þearfan scrydde · ⁊ eode æfter his ƿunon into þam spræc-huse · ⁊ þær ƿunode ana oþ  he ƿolde mæssian ·
Þa nolde se erce-diacon þone þearfan scrydan · 0909 ⁊ se þearfa bestæl into martine · ⁊ to him be-mænde  him [ƿære] þearle cól ·
Martinus þa sona hine sylfne unscrydde 0912 under his ceppan digellice · ⁊ dyde on þone þearfan his agen reaf · ⁊ het hine út-gán ·
Þa æfter lytlum fyrste com se erce-diacon · 0915 ⁊ cƿ̅  hit tima ƿære  he into cyrcan eode · þam folce to mæssigenne · ⁊ godes mærsunge dón ·
Martinus him cƿ̅ to  he | ne mihte na gán 0918 æror to cyrcan · ær se þearfa ƿære gescryd · ⁊ se erce-diacon ne under-get ·  he ƿið-innan his cæppan nacod þær sæt · ⁊ sæde  he nyste hƿær se þearfa ƿære · ⁊ þa cƿ̅ martin᷒ · sy  reaf ge-broht hraðe hider to me · ne ateorað us na þearfa to scrydenne ·
Se erce-diacon þa yrsigende eode · 0925 ⁊ brohte an reaf unge-rydelic him to ƿáclic ⁊ lytel · mid lytlan ƿurðe geboht · ⁊ mid fullū yrre æt his fotum lede ⁊ cƿ̅ ·
Hér ís reaf · ⁊ her nis nan þearfa · 0929
Þa næs se halga ƿer for his ƿordum astyrod · 0930 ac het hine an-bidian þær-ute sume hƿile · ƿolde  he nyste  he nacod ƿære ·
He scrydde hine ða mid þā ylcan reafe · 0933 ⁊ eode to cyrcan · ⁊ sona mæssode ·
Æt þære ylcan mæssan þry munecas gesaƿon · 0935 ⁊ an þære preosta · ⁊ án of þam nunnum · bufan martinus heafde sƿilce an byrnende cliƿen · sƿa  se líg abrǽd þone loc up feor · ⁊ ne moste na má manna þas mihte geseon ·

### XXX.

On þam ylcan timan an ƿær ƿæs geuntrumod 0940 euantius gehaten · sƿyðe yfele geþread · ⁊ ƿende him his deaðes sƿyðor þonne his lifes ·
He ƿæs sƿyðe cristen · ⁊ sende þa to martine 0943 bæd his neosunge · ⁊ se bisceop ferde sona to þā seocan menn · ac he sona on-get martines mihte ær-þam-þe he to mid-ƿege come · ⁊ ƿearð sona gehæled þurh þæs halgan mihte · ⁊ eode him to-geanes · ⁊ hine arƿurðlice under-feng ·

### XXXI.

Eft þæs on mergen þa martin᷒ fundode · 0949 þa ƿearð an cnapa of þæs þegenes hiƿrædene · þurh næddran geslit nealice adyd · sƿa   attor smeh geond ealne þone lichaman · ⁊ ƿæs eall | to-blaƿen · on anre bytte gelicnysse ·
Se hlaford þa euantius gelæhte þone cnapan · 0954 ⁊ bær to martine micclum truƿigende  him un-acumendlic nære þone cnapan to gehælenne ·
Se halga ƿer þa sona sette his hand on þone cnapan · 0957 ⁊ hrepode eall his lima · ⁊ æfter þam sette his finger on þa ƿunda · þe se ƿurm toslát ·
Hi ge-saƿon ða ealle   attor fleoƿ ut 0960 of eallū his limum · þurh þa lytlan ƿunde · sƿylce of anre ædran mid his agenū blode · ⁊ se cnapa gesund up arás · ⁊ hi þa martinum micclum herodon ·

### XXXII.

Se halga ƿer ferde hƿilon  folc to lærenne 0965 geond his bisceop-rice þa abidon his geferan for sumere neode bæftan · ⁊ he sylf rád forð · þa comon him to-geanes þæra cempena fær · on cynelicum cræte · ⁊ hi ne cuþon martinum ·
Martinus rad him ƿið unge-rydelice gescryd 0970 mid sƿeartum claþum · þa scyddon þa mulas þe  cræt tugon ðurh his to-cyme afyrhte · ⁊ to-mengdon þa ge-togu ·  hi teon ne mihton ·
Þa ƿurdon ða cempan ƿodlice astyrode · 0974 ⁊ ge-læhton martinum · ⁊ hine lange sƿungon · mid sƿipum · ⁊ mid stafū · ⁊ he suƿode æfre sƿilce he ne gefredde heora sƿingla nates-hƿon · ⁊ hi þæs þe ƿoddran ƿæron him to-geanes · ⁊ hetelicor beoton þone halgan ƿer ·
Þa comon his geferan ⁊ fundon hine licgenne 0980 on blodigum limum · ⁊ to-beatenū lichaman · ⁊ hofon hine up on his assan sona · ⁊ aƿeg efston þa stoƿe on-scunigende ·
Ða cempan þa ƿoldon mid þam cræte forð · 0984 ac þa mulas ealle endemes astifodon to þære eorþan afæstnode · sƿylce hí ærene | ƿæron ·
Hi beoton þa mid sƿipum · ⁊ mid saglum · 0987 þa mulas ealle endemes · ac hi æfre stodon on þā ylcan stede sƿilce anlicnyssa ·
Þa cempan ða æt nextan oncneoƿan þurh ða nytena 0990  hi mid god-cundre mihte gefæstnode ƿæron · ⁊ begunnon to axienne æt oþrum ƿeg-farendum hƿæt se man ƿære þe hi sƿa ƿælhreoƿlice beoton ·
Him ƿearð þa gesǽd  ƿære martin᷒ · 0994 ⁊ hi sona urnon ealle him æfterƿerd · mid duste bestreoƿode · ⁊ dreorig-lice ƿepende  hi þone halgan ƿer sƿa huxlice taƿoden · ⁊ lagon æt his fotum mid feorhte astrehte · biddende his mildsunge ·  hi moston faran · ⁊ cƿædon  hi sylfe ƿæron sƿyðor þæs ƿyrþe ·  hi stodon astifode on stana gelicnysse · oþþe  seo eorðe hi ealle forsƿulge ·
Martinus þa mildsode þam mannū þær-rihte · 1003 ⁊ lét hi faran forð mid heora cræte · ⁊ heora mulas þa mihton gan sona þe ær stodon astifode on stana gelicnysse ·
Se halga ƿer sƿa-þeah ƿiste  hi ƿæron ge-fæstnode · 1007 ær-þan þe hí him to comon · ⁊  he cydde his geferum · forðan-þe he fela þing feorran oft ƿiste ærþan-þe hit geƿurde þurh ƿitigendlicne gast ·

### XXXIII.

Se halga ƿer ferde mid his fare hƿilon · 1011 þa cō him færinga to micel folc manna · ⁊ þone feld afyldon þær martin᷒ ferde sƿilce for ƿundrunge þæs halgan ƿeres · þa ƿæron ealle hæðena · ⁊ þone hælend ne cuþe nan man of þære ƿíc þe hí of ƿæron ·
Martinus ða onget  he mihte sceolde ƿyrcan · 1017 ⁊ drihtnes ƿord bodode þam dysegum hæþenum · ⁊ mid ge-lomum siccetungū sarlice mænde ·  sƿa micel meniu þone ælmihtigan god ne cuþe ·
| Ƿæs ða godes fore-sceaƿung ·  an ƿif brohte ðyder 1021
hire deadan suna líc þe litle ær forð-ferde · ⁊ a-strehtū handū to þam halgan ƿere cƿ̅ ·
Ƿe ƿiton leof  ðu eart unleaslice godes freond · 1024 ge-hæl me minne sunu forþan-ðe he is me ancenned · ⁊  hæþene folc fylste eac þam ƿife ·
Þa genam se halga ƿer on his handa  líc · 1027 ⁊ ge-bigedum cneoƿum gebæd hine to gode · ⁊ þa þa he up aras ge-endedum gebede he ageaf þone cnapan [cnaþan @ Skeat] cucenne his meder ·
Þa hæþenan þa clypodon mid healicre stemne · 1031 ⁊ cƿædon mid ge-leafan  crist ƿære soð god · ⁊ feollon heap-mælum ealle to þæs halgan ƿeres cneoƿum · biddende hine georne  he dyde hí cristene ·
He eac ne ƿandode on þam ƿidgillan felda 1035 þa hæþenan to cristnigenne þa þa hí on crist gelyfdon · ac he hi ealle sona samtingas gecristnode ·

### XXXIIII.

Eft on sumne sæl þær martin᷒ siðode mid his geferū · þa cō þær færlice yrnan an þearle ƿod cu · ⁊ þa þe hyre fyligdon clypodon to þam halgan ƿere  he hine ƿarnian sceolde · for-þan-þe heo hnat yfele ælcne þe heo ge-mette ·
Heo cō þa yrnende mid egeslicū eagū · 1043 ac se halga ƿer sona het hi ætstandan · ⁊ heo þær-rihte gehyrsumode his hæse ⁊ stod ·
Þa geseah se halga ƿer  þær sæt an deofol 1046 on þære cu hrycge · ⁊ cƿ̅ to þā scuccan ·
Geƿít þu ƿæl-hreoƿa aƿeg of þā nytene 1048 ⁊ þis unscæððige hryþer gesƿíc to dreccenne ·
Se manfulla gast þa martine gehyrsumode · 1050 ⁊ ferde of ðære cy · ⁊ heo oncneoƿ sona  heo alysed ƿæs · ⁊ læg aþenod ætforan his fotum · on-fangenre stilnysse ·
Þa het se halga ƿer  heo ge-|ƿende to þære heorde · 1054 ⁊ heo sƿa bileƿite sƿa scep · beah to þære dræfe ·

### XXXU.

Martin᷒ eac hƿilon gemette sumne huntan · 1056 þa drifan heora hundas sƿyðe ænne haran · geond þone bradan feld · ⁊ he bigde gelome þohte mid þā bigū æt-berstan þam deaðe ·
Ða of-hreoƿ þā halgan þæs haran frecednyss · 1060 ⁊ þā hundum be-bead  hi ablunnon þæs rynes · ⁊ þone haran for-leton mid fleame æt-berstan ·
Þa hundas ða stodon æt þā forman ƿorde 1063 sƿilce heora fét ƿæron gefæstnode to þære eorþan · ⁊ se hara ge-sund þam hundum æteode ·

### XXXUI.

Sum ƿoruld-cempa ƿæs þe ƿolde munuc beon · 1066 ⁊ on godes ge-laðunge alede his ƿæpna · ⁊ to munuc-life æt-foran mannum gecyrde · ⁊ him cytan arærde · on sumere digelnysse · sƿylce he ancer-setla eaðe beon mihte · ⁊ martin᷒ hæfde ge-hadod his ge-beddan on mynecena life on sumū mynstre ·
Þa besende se deofol sƿilc geþanc on þone munuc 1073  he ƿolde habban his ƿif him to geferan · ⁊ he ferde to martine · ⁊ his mod him geopenode ·
Þa cƿ̅ se halga ƿer  hit unþæs-lic ƿære · 1076   ƿif sceolde ƿunian eft mid him · siððan he munuc ƿæs · ⁊ forƿyrnde him þæs ·
He sƿa-þeah þurh-ƿunode on his anƿilnysse · 1079 ⁊ cƿ̅  hit ne sceolde his munuc-hade derian þeah þe he hire frofres ⁊ fultumes bruce ·  he eft nolde ge-cyrran to his earrū leahtrū ·
Þa þa he lange þurh-ƿunode on þære anƿilnysse · 1083 þa cƿ̅ se halga ƿer to þā hohfullan munece ·
Sege me ic þe axige gif þu æfre ƿære 1085 oððe on ge-feohte oþþe on ænigum truman? [sic @ Skeat]
He cƿ̅  he ƿære | ƿitodlice for-oft 1087 ægþer ge on truman ge eac on ge-feohte ·
Martin᷒ þa cƿ̅ to þam munece eft · 1089
Ge-saƿe þu ænig ƿif þa ðu ƿære on gefeohte 1090 feohtan forð mid eoƿ atogenum [sic @ Skeat] sƿurde? [sic @ Skeat]
Þa scamode þā munece · ⁊ he sƿiðe þancode 1092  he mid ge-sceade ofer-sƿyðed ƿæs · ⁊  he his ge-dƿylde ne moste · for martyne folgian ·
Se halga ƿer þa cƿ̅ · ƿíf ne sceal na faran 1095 to ƿera fyrd-ƿicum · ac ƿunian æt ham · for-seƿenlic biþ  ƿerod  ƿíf-menn feohtað · feohte se cempa on fyrdlicū truman · ⁊ ƿíf hi ge-healde binnan ƿealle trymmincge · ⁊ heo hæfð hire ƿuldor gif heo hylt hire clænnysse bæftan hire ƿere · ⁊  biþ hire miht · ⁊ ge-fylled sige  heo ge-seƿen ne beo ute ·

### XXXUII.

Se halga bisceop ƿæs hƿilon on carnótina byrig · 1103 mid tƿam oþrū bisceopū · þa brohte sū man his dohtor hī to · seo ƿæs dumb geboren tƿelf ƿintre mæden · ⁊ martinū bæd  he þurh his ge-earnunge hire tungan unlysde ·
Þa ƿandode se bisceop · ac hine bædon þa oþre · 1108 ⁊ fylston þā fæder  ge-fremode his bene ·
Martin᷒ þa hét þa meniu utgán · 1110 buton þā bisceopū anū · ⁊ hire agenre fæder · astrehte hine sylfne þa · sƿa sƿa his ge-ƿune ƿæs · on syndrigū gebedum · ⁊ siððan aras · ⁊ bletsode ele · ⁊ on hire muð get · ⁊ mid his fingrū heold fore-ƿerde hire tungan · ⁊ be-frán hi þa siððan hƿæt hire fæder hatte ·
 mæden sæde sona hire fæder naman · 1117 ⁊ hæfde hire spræce mid halre tungan ·

### XXXUIII.

Se halga ƿer bletsode anū ƿife hƿilon ele 1119 on anū fæte þe ƿe anpolan hataþ to seocra manna neode · sƿa sƿa heo sylf bæd · ⁊ æfter þære bletsun|ge man bær þone ele hire ·
Þa ƿæs se ele ƿexende ofer ealne þone ƿeg · 1123 sƿa  he ofer-fleoƿ · ⁊ þeah ful to hire cō ·
Oþerne ele he gebletsode on anre glæsenan anpollan · 1125 ⁊ gesette þone ele on anū egðyrle · ⁊ þa afylde sum cnapa  fæt unƿærlice uppon þone marm-stán · ac hit ne mihte to-berstan · ne martines bletsung ne moste losian ·

### XXXIX.

Eac sƿylce oþre menn on martines naman 1130 ƿundra ge-fremodon sƿa sƿa se ƿritere sæde  sū hund burce hetelice on anne man · þa het he on martines naman þone hund adumbian · ⁊ he sona suƿode · sƿylce he dumb ƿære ·

### XL.

Sume scyp-men reoƿan on þære tyreniscan sæ · 1135 sƿa man færð to rome · ⁊ þa færlice com sƿa mycel unƿeder him to ·  hi him ne ƿendon þæs lifes ·
Þa ƿæs on þære fare sū egyptisc mangære 1138 ungefullod þa git · ac he mid fæstū truƿan cƿ̅ ·
Eala þu martines god geneara us nu · 1140 ⁊ seo sǽ sona sƿyðe smylte ƿearð · ablunnenre hreohnysse · ⁊ hi bliðe ferdon ·

### XLI.

Auitianus hatte sū hetol ealdor-man · 1143 ƿæl-hreoƿ on his ƿeorcū · se ge-ƿrað fela manna · ⁊ on racenteagū gebrohte to þære byrig turonia ƿolde hí þæs on mergen mislice acƿellan ætforan þære burhƿare · þa ƿearð hit þā bisceope cuð ·
Þa smeade se halga ƿer hu he heora gehelpan mihte · 1148 ⁊ eode to middre nihte ana to his gatū · ⁊ þa þa he inn ne mihte · he anbidode þærute ·
Ƿearð þa se ealdor-man aƿreht færlice þurh godes engel · 1151 ⁊ he hī grālice to cƿ̅ ·
List ðu ⁊ rest þe 1152 ⁊ godes þeoƿa lið æt þinum gatum · ⁊ he arás þa afyrht · ⁊ cƿ̅ to his mannū ·  martinus ƿære | ƿið-utan his gatū · ⁊ het hí gán to · ⁊ undón þa gata ·  se godes þeoƿa sƿylcne teonan leng ne þolode ·
Hi eodon þa út to þam inran gæte · 1158 ⁊ sædon heora hlaforde  hi þær nænne ne ge-saƿon · ⁊ cƿædon  he sceolde on slæpe beon bepæht ·
Auitian᷒ þa eode eft to his bedde · 1161 ⁊ ƿearð eft of slæpe egeslice aƿreht · ⁊ hrymde to his mannū cƿ̅  martin᷒ stode æt-foran his gatū · ⁊ forðy ne moste nane reste habban ne modes ne lichaman ·
Hi þa git elcodon · ac he eode sylf 1166 to þā yttran gete · ⁊ efne he gemette martinū þærute sƿa hī gesƿutelod ƿæs ·
He ƿearð þa ablicged · ⁊ to þam halgan ƿere cƿ̅ · 1169
Hƿæt la leof hlaford · hƿi dest þu sƿa? [sic @ Skeat] 1170
Ne þearft þu nan ƿord cƿæþan · ne nanes þinges biddan · 1171 ic ƿat hƿæs þu ge-ƿilnast · ac geƿend þe nu ham · þe-læs-þe godes yrre for þinū teonan me fordó ·
Se halga ƿer þa ham ge-ƿende sona · 1174 ⁊ se ealdor-man het on þære ylcan nihte lætan ealle aƿeg · þa þa he ƿolde acƿellan · ⁊ he sylf ferde afyrht of þære byrig ·

### XLII.

His ƿæl-hreoƿnysse he cydde on gehƿilcum burgū · 1178 ⁊ symble he blissode on unge-sæligra manna slæge · ac æt-foran martine he ƿæs milde ge-þuht · ⁊ ne dorste on turonia don nane ƿælhreoƿnysse ·
Se halga martinus cō to him hƿilon · 1182 ⁊ þa þa he eode into his spræc-huse · þa geseah he sittan ænne sƿeartne deofol ormætne on his hrycge · ⁊ he him on ableoƿ ·
Ða ƿende auitian᷒  he hī on ableoƿe · 1186 ⁊ cƿ̅ to þā halgan ƿere · hƿi behylst þu me sƿa halga ·
Se bisceop hī ⁊ƿyrde · 1188
Ne behealde ic na þe · 1188 ac þone sƿeartan deofol þe sit on þinū hneccan ic þe of ableoƿ · ⁊ se deofol sƿa aƿeg geƿat ·
| ⁊ his hiƿcuðe setl sona ða forlét ·
Auitian᷒ soðlice siðþan ƿæs mild-heortra 1192 of þam dæge æfre þe se deofol him frā ƿearð · oþþe for-þan-þe he ƿiste  he his ƿillan ær ƿorhte · oþþe for-þan-þe se unclæne gast hī of-afliged ƿæs · þurh martines mihte · ⁊ him micclū sceamode þæs deofles man-rædenne þe he on ƿæs oþ  ·

### XLIII.

Tƿa mila hæfde martin᷒ frā his mynstre 1198 to turonian byrig þær se bisceop-stol ƿæs · ⁊ sƿa oft sƿa he þyder ferde sƿa forhtodon þa deofla on ge-ƿit-seocum mannū for-þan-ðe hi ƿiston his to-cyme · ⁊ þa deofol-seocan sona mid sƿiðlicre grymetunge forhtigende ƿæron · sƿa sƿa þa fordemdan þeofas · on þæs deman to-cyme ofdrædde forhtigað ·
Þonne ƿæs ðam preostū cuð martin᷒ to-cyme 1205 þurh þære deofla grimetunge · þeah ðe hi hit ær nyston ·
Sƿa oft sƿa he ƿolde adræfan deofla of þā ƿit-seocū · 1207 sƿa astrehte he hine sylfne on þære cyrcan flora · mid hæran ge-scryd · ⁊ mid axum bestreoƿod licgende on his gebedum belocenū durum · ⁊ þa deofla siþþan of þā gesƿenctū mannum mid ƿundor-licum gebærum ƿurdon him sona fram ·  se cƿyde mihte beon on martine ge-fylled ·  halige menn sceolon englum deman ·

### XLIIII.

Sum tún ƿæs on þam timan on þære senonican scíre 1215 þe ælce geare oftost ƿæs aƿest þurh hagol · sƿa  heora æceras ær ƿæron aþroxene ær ænig ryftere  geríp gaderode ·
Þa sende se tunræd sumne ge-tryƿne ærendracan 1219 to þā halgan martine · his helpes biddende ·
Martinus þa ge-bæd þone mild-heortan drihten 1221 for þā ge-sƿenctum mannū · ⁊ syþþan of þā dege
| geond tƿentig ƿintra fyrst þe he ƿunode on life
ne cō on þā earde ænig hagol syððan ·
Ac on þam forman geare þe he forð-faren ƿæs · 1225 cō eft se hagol ⁊ hi yfele gesƿencte ·  þæs middan-eard ongete martines forðsið · ⁊ his deað beƿeope þe on his life blissode ·

### XLV.

Sum deofol-gild ƿæs sƿiðe-fæste getimbrod · 1229 ⁊ mid ƿundor-licū ƿeorc-stanū ge-ƿorht cræftlice · ⁊ þær manega ge-broðra bogodan syþþan on martines timan · þa bead he anū mæsse-preoste marcellus ge-haten þe þær ƿununge hæfde  he sceolde to-ƿurpan  ƿundorlice deofol-gild ·
Eft þa se halga ƿer cō · ⁊  ƿeorc stod gehál · 1235 þa cidde he þā mæsse-preoste · ⁊ he him cƿ̅ to ⁊sƿare  naht eaðe ne mihte ænig camplic meniu sƿilc ƿeorc to-brecan mid sƿa ƿundor-licū hefe · þe ne sceoldon preostas þe ƿæron un-strange · oððe untrume munecas · sƿa mycel ƿeorc to-brecan ·
Þa ge-ƿende martinus to his geƿunelicum fultume · 1241 ⁊ ƿacode ealle þa niht on his gebedū ana · ⁊ sona þæs on mergen · ƿearð sƿa micel storm ·  eall  ormæte ƿeorc ƿearð toƿend grund-lunga ·

### XLVI.

He ƿolde eac to-ƿurpan ænne ƿundorlicne sƿer 1245 ormætes hefes · þe  hæþengild onstod · ac he næfde þæs cræftes ·  he hine to-cƿysan mihte ·
He geƿende þa eft to his ge-ƿunelicum gebedū · 1248 ⁊ þær com geseƿenlice eall sƿylc oþer sƿer ufan of heofonū · ⁊ þone oþerne to-sloh · þeah-þe he ormæte ƿære ·  he eall ƿearð to duste ·
Hit ƿære hƿonlic geþuht  þā halgan ƿere 1252 heofonlic mægen ungeseƿenlice þeoƿde · butan mennisce eagan mihton eac geseon ·  ðam halgan martine heofon|lic miht þenode ·

### XLUII.

Sum ƿif ƿæs on blod-ryne þearle gesƿenct · 1256 þa hrepode heo his reaf sƿa man ræt on þam godspelle be sumū oþrū ƿife · ⁊ heo ƿearð sona hal ·

### XLUIII.

Se halga martinus mid his munecū stód hƿilon 1259 on þære éá ofre · ⁊ efne þær sƿam an næddre ƿið heora ·
Ða cƿ̅ se halga ƿer · 1261
Ic ðe beode on godes naman  ðu buge ongean · 1262 ⁊ se yfela ƿurm sona be his ƿorde gecyrde to þam oþrum staðe · ⁊ hi ealle þæs ƿundrodon · ⁊ martin᷒ þa cƿ̅ mid micelre geomerunge ·
Nædran me gehyrað · ⁊ men me gehyran nellað · 1266

### XLIX.

On easter-dagū he ƿolde etan fisc gif he hæfde · 1267 þa on sumū easter-dæge axode he þone profost hƿæðer he fisc hæfde to þam freols-dæge · ⁊ he to andsƿare cƿ̅ ·  hi ealle ne mihton ne fisceras · ne he sylf gefón ænne sprot ·
Ða cƿ̅ se halga ƿer · ƿurp ut nu þin net · 1272 ⁊ þe fixnoð becymð · ⁊ he cunnode þæs sona ·
Ƿearp þa út his net · ⁊ þær ƿearð on-innan 1274 an ormæte leax · ⁊ he hine up-ateah bær ham to mynstre · ⁊ þā halgan gearcode ·

### L.

Licontius ƿæs gehaten sum ge-leafful þegen · 1277 þa gelamp his mannū ·  hi lagon ealle on un-asecgendlicū broce · ⁊ he sende geƿrit to martine sona sumes helpes biddende ·
Þa onget se halga ƿer  hi ƿæron ge-þreade 1281 mid godcundre mihte · ⁊  he mihte earfoþ-lice þære bene him ge-tiðian · ac he ne ablan na sƿa-þeah · mid seofon-nihte fæstene him fore to-þingiende · oð- he beget þæs þe he biddende ƿæs ·
Licontius þa cō ⁊ cydde þā halgan 1286 mid micelre þancunge ·  his hiƿræden ƿæs frā þam mænig-fealdum brocan þurh martinum alysed · ⁊ brohte þam halgan an hund punda | to lace ·
Se halga ƿer þa nolde habban þone scæt · 1290 ne hine eac ne for-seah · ac sealde  feoh eall for gehergodum mannum · ⁊ þa ðe on hæft-nedum ƿæron · ⁊ hi ut alysde of þære yrmðe sƿa ·
Þa bædon þa gebroþra þone bisceop georne · 1294  he þæs feos sumne dæl dyde into mynstre · cƿædon  him gneaðe ƿære heora ƿist · ⁊ scrud ·
Þa cƿ̅ se halga ƿer him to ⁊sƿare · 1297 fede us ure cyrce · ⁊ scryde us ure cyrce · ⁊ ƿe of þysum sceatte naht us sylfum ne heoldon ·
Hƿæt ƿille ƿe lencg ƿritan be martines ƿundrū 1300 þonne sulpicius sæde ·  hi synd ungerime · ⁊ nan spræc ne mæg his mihta areccan · for-þan-þe he maran mihte hæfde on his munuc-hade · þonne on bisceop-hade · be ðam þe he sylf sæde · ac ƿe ƿillað nu secgan be his forð-siðe ·

### LI.

Martinus se eadiga ƿiste his ge-endunga 1306 lange ær he forð-ferde of þysum life to criste · ⁊ he cydde his forð-sið sumū his gebroþrum ·
Þa ƿæron on þam timan æt condatensē mynstre 1309 þa preostas unge-hƿære · ⁊ he þider siðode ƿolde hi gesibbian ær his forþsiðe · ⁊ on sibbe for-lætan · godes ge-laþunge ·
He ferde ða þiderƿerd mid sumum gebroðrum · 1313 þa geseah he scealfran sƿimman on anū flode · ⁊ gelome doppetan adune to grunde ehtende þære fixa mid fræcra grædignysse ·
Þa cƿ̅ se halga ƿer to his geferum þus · 1317
Þas fugelas habbað feonda gelicnysse 1318 þe syrƿiað æfre embe ða unƿaran · ⁊ grædiglice foð · ⁊ gefangene fordoð · ⁊ of þam ge-fangenū ge-fyllede ne beoð ·
Þa bebead martin᷒ þam mæð-leasū scealfrum · 1322  hi ge-sƿicon þæs fixnoðes · ⁊ siþedon to ƿestene · ⁊ þa fugelas geƿiton aƿeg sona to holte · ealle | endemes · sƿa sƿa sé árƿurða hét ·
Mid þære ylcan hæse he afligde þa scealfran · 1326 mid þære þe he deofla a-dræfde of mannum ·

### LII.

Martin᷒ þa siððan to þam mynstre becom · 1328 ⁊ ƿunode þær sume hƿile ⁊ gesibbode þa preostas ·
Eft ða he ham ƿolde þa ƿearð he ge-untrumod · 1330 ⁊ sæde his gebroðrum  he sceolde forð-faren ·
Þa ƿurdon hi ealle ge-unrotsode sƿiþe · 1332 ⁊ mid micelre heofunge hine befrinan ·
Eala þu fæder hƿi forlætst þu us · 1334 oððe hƿā betæhst þu us forlætene · ƿitodlice becumað to þinre eoƿde reafigende ƿulfas · ⁊ hƿa be-ƿerað hí ·
Ƿitodlice ƿe ƿiton þæt [sic @ Skeat] þu geƿilnast to criste · 1338 ac þe synd gehealdene þine meda geƿisse · gemiltsa la ure sƿiðor þe þu forlætst ·
Þa ƿearð se halga ƿer mid þysum ƿordum astyrod · 1341 ⁊ clypode mid ƿope · ⁊ cƿ̅ to his drihtne ·
Drihten min hælend · gif ic nyd-behefe eom 1343 git þinū folce · ne for-sace ic na gyt to sƿincene geƿurðe þin ƿilla ·
Ne ic ne beladige mine ateorigendlican ylde · 1346 ic þine þenunga est-ful gefylde · under þinū tacnū ic cāpige sƿa lange sƿa þu sylf hætst ·
He lag þa sƿa forþ ane feaƿa daga 1349 mid fefore geƿæht · þurh-ƿunigende on ge-bedum · on stiþre hæran licgende · mid axū bestreoƿod ·
Þa bædon þa gebroðra  hi his bæd moston 1352 mid ƿaccre streƿunge huru under-lecgan ·
Þa cƿ̅ se halga ƿer to þam ƿependū gebroðrum · 1354
Ne gedafnað cristenum menn · buton  he on duste sƿelte 1355 gif ic eoƿ oþre bysne selle · þonne syngie ic ·
He ne lét na of gebedū his un-ofersƿiðdan gast · 1357 ac he æfre openū eagū · ⁊ up-ahafenū handum · his gebeda ne gesƿác ·
Þa ƿoldon þa preostas 1359  he lage on oþre sidan · ⁊ ge-lihte hine sƿa ·
| Þa cƿ̅ se halga eft · 1361
Geþafiað ic bidde 1361  ic heofonan sceaƿige sƿiðor þonne eorðan · ⁊ min gast sy asend on his siðfæte to drihtne ·
He geseah þa standan sƿiþe gehende þone deofol · 1364 ⁊ he hine or-sorhlice axian ongan ·
Hƿæt stendst þu her ƿæl-hreoƿa deor · 1366 ne gemetst þu on me þu manfulla ænig þincg ·
Ic beo underfangen on abrahames ƿununge · 1368 ⁊ æft̅ þysum ƿordum geƿát seo saƿl · of þam gesƿenctan lichaman ge-sælig to heofonū ·
On sunnan mergen he ge-ƿát þa þa he ƿæs on ylde · 1371 an ⁊ hund-eahtig ƿintre · ⁊ æfter cristes þroƿunge · feoƿer hund ƿintre · ⁊ tƿelf on getele · ⁊ fela manna þa ge-hyrdon on his forð-siðe singendra engla sƿiðe hlude stemna up-on hea-nysse geond þa heofonas sƿegende · sƿa hit on bocū sægð · þe be him synd aƿritene ·
His lic ƿearð ge-seƿen sona on ƿuldre 1378 beorhtre þonne glæs · hƿittre þonne meolc · ⁊ his andƿlita scean sƿiþor þonne leoht · þa iu ge-ƿuldrod to þam to-ƿerdan æriste ·
Eala hƿilc heofung holdra geleaffulra 1382 hlude þa sƿegende · ⁊ sƿiðost þære muneca ⁊ mynecena ƿóp on martines deaðe ·

### LIII.

Sum bisceop seuerinus on þære byrig colonia 1385 haliges lifes man gehyrde on ærne mergen sƿiðe hludne sang on heofonū · ⁊ þa gelangode he him to his erce-diacon · ⁊ axode hine hƿæþer he þa stemne gehyrde · þæs heofonlican dreames ·
He ⁊ƿyrde ⁊ cƿ̅ ·  he his nan þincg ne gehyrde · 1390
Þa het se bisceop  he heorcnode geornlicor · 1391 he stod þa ⁊ hlyste · on his stæfe hliniende · ⁊ ne mihte nan þing þære myrhþe gehyran ·
Þa astrehton hi hi begen biddende þone ælmihtigan 1394  he moste | ge-hyran þone heofonlican dream · he hlyste þa siððan · ⁊ sæde  he gehyrde singendra stemne · sƿegen on heofonum · ⁊ nyste sƿa þeah hƿæt ða stemna ƿæron ·
Seuerinus ða cƿ̅ · ic þe secge be þam · 1399 martin᷒ se eadiga of þysum middan-earde geƿát · ⁊ nu englas singende his saƿla feriað mid him to heofonū · ⁊ se hetela deofol mid his unriht-ƿisū gastum · hine ƿolde gelettan · ac he ge-ƿat gescynd aƿæg fram þā halgan · ⁊ nan þing his agenes on him ne gemette ·
Hƿæt bið be us synfullum · nu se sƿicola deofol 1406 sƿa mærne sacerd derian ƿolde ·
Þa sende se erce-diacon sona to turonia · 1408 to martines bisceop-stole · ⁊ het axian be him · þa ƿearð hī soðlice gesæd  he his saƿle ageaf on þære ylcan tide þe hi þone sang gehyrdon ·

### LIIII.

On þā ylcan dæge ambrosius se bisceop 1412 on mediolana byrig · þa þa he æt mæssan stod þa ƿearð he on slæpe sƿa sƿa god ƿolde · ⁊ hine nan man ne dorste naht eaðe aƿreccan ·
Sƿa-þeah æft̅ tƿā tidū hi hine aƿrehton 1416 ⁊ cƿædon  se tima forþ-agán ƿære · ⁊  folc ƿære ge-ƿergod þearle ·
Se halga bisceop þa cƿ̅ · ne beo ge ge-drefede 1419 micclū me fremað  ic sƿa mihte slapon · forðan-þe me min drihten micel ƿundor æteoƿde ·
Ƿite ge  min broþor martinus se halga 1422 of lichaman is afaren · ⁊ ic his lic behƿearf mid geƿunelicre þenunge · ⁊ þa þa ge me ƿrehton · þa næs his heafod-clað eallunga ful dón ·
Hi ƿurdon of-ƿundrode his ƿorda · ⁊ dæda · 1426 ⁊ geaxodon on fyrste  se arƿurða martinus on þā dæge ge-ƿát · þe ambrosius sæde ·  he æt þæs halgan ƿeres lic-þenungum ƿære ·
| Eala eadig is se ƿer þe on his forð-siðe 1430
halgena ge-tel · healice sang · ⁊ engla ƿerod blissode · ⁊ ealle heofon-ƿare hī to-geanes ferdon · ⁊ se fula deofol on his dyrstig-nysse þurh drihten ƿearð gescynd ·
Seo halige gelaðung on mihte is gestrangod · 1435 ⁊ godes sacerdas synd geƿuldrode mid þære onƿrigennysse martines forð-siðes · þonne se halga michahel mid englū under-feng · ⁊ maria seo eadiga mid mædenlicū ƿerodum · ⁊ neorxne-ƿang gehylt bliðne mid halgum ·

### LV.

Ða þa þæs halgan ƿeres lic læg inne þa git · 1441 þa com þær micel meniu of manegū burgū · ⁊  pictauisce folc sƿa sƿa  turonisce · ⁊ þær ƿearð ge-flit be-tƿux þam tƿam folcū ·
Þa pictauiscan cƿædon þe ðyder gecumene ƿæron · 1445
He ƿæs ure munuc · ⁊ eac ure abbod · 1446 ƿe ƿillað hine habban for-þan-þe ƿe hine alændon ær · gé brucon his spræce · ⁊ his lare notedon · ge ƿæron on his ge-reordū · ⁊ mid his gebletsungū ge-strangode · ⁊ mid mænig-fealdum ƿundrū ƿæron gegladode · sy eoƿ eall þis ge-noh · lætað nu huru us his saƿl-leasan lichaman ferian mid us ·
Þa andsƿaredon þa · þa turoniscan þus · 1453
Gif ge secgað  us synd genoh his ƿundra · 1454 þonne ƿite gé  he ƿorhte ma ƿundra mid eoƿ þonne he mid us dyde · ⁊ þeah ƿe fela for-hebbon · eoƿ he arærde ƿitodlice tƿegen deade men · ⁊ us buton ænne · ⁊ sƿa sƿa he oft sæde ·  he maran mihte on munuc-hade hæfde · þonne on bisceop-hade · ⁊ ƿe habbað nu neode  he dead gefylle  he ne dyde on life ·
Eoƿ he ƿæs æt-broden · ⁊ us frā gode forgifan (sic) · 1462 ⁊ æft̅ þa ealdan gesetnysse he sceal habban | byrgene on þære ylcan byrig þær he bisceop ƿæs ·
Gif ge for minstres þingon · ⁊  he mid eoƿ ƿæs 1465 hine habban ƿillað · þonne ƿite ge þis  he on mediolana ærest mynster hæfde ·
Betƿux þisū geƿinne ƿearð se dæg ge-endod · 1468 ⁊ butu ða burh-ƿaru besæton þone halgan · ⁊ ƿoldon ða pictauiscan mid geƿinne on mergen niman þone halgan neadunga æt þā oþrū ·
Þa on middre nihte sƿa sƿa martinus ƿolde · 1472 ƿurdon þa pictauiscan sƿa ƿundorlice on slæpe  of ealre þære meniu an man ne ƿacode ·
Þa gesaƿon þa turoniscan hu þa oþre slepon · 1475 ⁊ ge-namon  lic þe þær læg on flora · ⁊ to scipe bæron mid sƿiðlicre blisse · ⁊ efston mid reoƿte on þære ea uigenna · ⁊ sƿa forð on liger sƿyðe hlude singende · oð  hi becomon to þære byrig turonia ·
Þa ƿurdon þa oþre aƿrehte mid þā sange 1481 ⁊ naht heora gold-hordas (sic) þe hi healdan sceoldon hæbbende næron · ac hi ham ge-ƿendon mid mycelre sceame ·  him sƿa gelūpen ƿæs ·
Se halga lichama þa ƿearð geled on byrgene 1485 on þære ylcan byrig þær he bisceop ƿæs · mid micelre ƿurð-mynte · ⁊ þær ƿurdon siððan fela ƿundra gefremode for his ge-earnungū ·
Syx ⁊ tƿentig ƿintra he ƿæs þær bisceop · 1489 ⁊ seo burh-ƿaru ƿæs butan bisceope lange ær martinus ƿære gehalgod to bisceope · for þā hæþen-scipe þe  folc þa be-eode ·
Sy ƿuldor ⁊ lof þam ƿel-ƿillendan scyppende 1493 þe his halgan sacerd sƿa geglengde mid ƿundrū · se þe on ecnysse rixaþ ælmihtig ƿealdend · Amen.
| Olim haec trastuli · sicuti ualui · sed modo praecibus · constrictus plenius. 1496
O martine sanctae meritis praeclare · iuua me miserum · meritis modicum · Caream quo neuis · mihimet nocuus · castiusque uiuam · Nactus iam ueniam ·